**Komisia školstva, mládeže a vzdelávania**

Miestneho zastupiteľstva mestskej časti Bratislava-Devínska Nová Ves

**Zápisnica zo zasadnutia komisie zo dňa 28.02.2023**

|  |  |
| --- | --- |
| Miesto zasadnutia | ZŠ I. Bukovčana 3 |
| Začiatok  | 17,00 hod. |
| Ukončenie | 18,00 hod. |
| Prítomní | Členovia komisie a hostia podľa prezenčnej listiny |

**I.**

**Úvod**

Úvodom predseda komisie p. Beata Janatová privítala prítomných členov komisie. Následne bol schválený program podľa pozvánky.

|  |  |
| --- | --- |
| **Por. číslo** | **Program** |
| **1** | Organizácia Dňa učiteľov |
| **2** | Zápis do 1.ročníka |
| **3** | Prijímanie detí do MŠ |
| **4** | Dotácie k obedom |
| **5** | Rôzne |

**II.**

**Prerokovanie bodov programu**

**K bodu 1. Organizácia Dňa učiteľov**

Komisia zobrala na vedomie organizáciu Dňa učiteľov, ktoré sa uskutoční rovnako ako minulý rok. Ocenených bude 9 pedagogických zamestnancov, ktorých navrhnú riaditelia škôl. Slávnostné oceňovanie bude vo Vile Košťálke.

**K bodu 2. Zápis do ročníka**

Komisia zobrala na vedomie miesto a čas zápisu do 1.ročníka v zmysle platného VZN č.15/2015. Termín zápisu bude v dňoch 21.4.-22.4.2023. Predpokladaný počet otváraných tried 8-9, prijatie detí sa riadi zároveň VZN o školských obvodoch.

**K bodu 3. Prijímanie detí do MŠ**

Komisia zobrala na vedomie informáciu o predpokladanom počte prijímaných detí - 200. Predpokladaný termín bude začiatkom mája. Postupovať sa bude podľa usmernenia, ktoré vydá Ministerstvo školstva, vedy, výskumu a športu Slovenskej republiky a ktoré ešte nie je v súčasnosti k dispozícii.

**K bodu 4.** Dotácie k obedom

Komisia zobrala na vedomie informáciu o poskytovaní dotácii k obedom, ktoré nadobudne platnosť od 1.5.2023.

**K bodu 5. Rôzne**

1. Po konzultácii s.p.riaditeľkou Zelenkovou a náčelníkom Mestskej polície p.Antalom sa komisia zaoberala problémom s parkovaním pri priestoroch Materskej školy M.Marečka – bývalá Bublinka.
2. Po konzultácii s.p.riaditeľkou Balogovou a náčelníkom Mestskej polície p.Antalom sa komisia zaoberala problémom s parkovaním pri priestoroch Základnej školy Ivana Bukovčana 3. Navrhuje vyhradiť 2 parkovacie miesta pre potreby základnej školy v čase od 7,00 – 17,00 hod z dôvodu zásobovania školy.
3. Nakoľko sa znovu objavil problém s používaním žuvacieho tabaku, predaja maloletým, komisia doručila podnet p. Antalovi, náčelníkovi Mestskej polície pre kontrolu predaja tohto výrobku maloletým. Odporúča častejšie kontroly predaja tabaku v určených predajniach a pokiaľ to nebude efektívne, zašle podanie aj na ŠOI.
4. P.Balogová informovala o postupe prác na prístavbe školy.V súčasnej dobe sa upravovali podlahy a bude sa robiť VO na zariadenie tried. Predpokladané uvedenie do prevádzky- september 2023.
5. P. Marko informoval o problémoch súvisiacich s nedostatočnou kapacitou tried v šk.roku 2024/2025.

 **III.**

**Záver**

Predsedníčka komisie sa poďakovala prítomným za účasť na zasadnutí a o 18,00 hod. zasadnutie komisie ukončila.

|  |  |  |
| --- | --- | --- |
|  | **Titl., meno a priezvisko** | **Podpis** |
| **Zapísal** | **Mgr.Miroslava Síthová** |  |
| **Predseda komisie** | **Mgr. Beata Janatová** |  |